

# JÕELÄHTME VALLAVALITSUS

Maa- ja Ruumiamet

Transpordiamet

Päästeamet

Maardu Linnavalitsus 31.03.2025 nr 6-4/1663

**Kallavere küla Ülgase tee ja Kure tee vahel asuvate aiamaade detailplaneering**

Teatame teile, et **Kallavere küla Ülgase tee ja Kure tee vahel asuvate aiamaade detailplaneeringu avalik väljapanek toimub 21.04.–05.05.2025 ning avalik arutelu toimub Jõelähtme vallamajas 13.05.2025 kell 15:00.**

Kallavere küla Ülgase tee ja Kure tee vahel asuvate aiamaade detailplaneering algatati 14.10.2021 Jõelähtme Vallavalitsuse korraldusega nr 936.

Detailplaneeringu koostamise eesmärgiks on Kure tee 5, Kure tee 55, Ülgase tee 16, Luige tee 5, Luige tee 15, Ülgase tee 2, Luige tee 9, Luige tee 21 ja Kraavi tn 1 maaüksuste jagamine maatulundusmaa kruntideks, ehitusõiguse ja hoonestustingimuste määramine maatulundusmaad teenindavate põllumajandushoonete rajamiseks, juurdepääsu, tehnovarustuse sh elektrivarustuse lahendamine ja keskkonnatingimuste seadmine planeeringuga kavandatu elluviimiseks. Lisaks kuuluvad planeeringualasse transpordimaa sihtotstarbega Luige tee maaüksus ja sihtotstarbeta Kraavi tänava lõik 2 maaüksus. Planeeritava ala suuruseks algatamise korralduse kohaselt on määratud ca 30,5 ha, planeeringu koostamisel täpsustatud andmete alusel ca 30,7 ha.

Detailplaneering on kehtiva üldplaneeringu kohane, kuna senist maakasutuse juhtotstarvet ei muudeta ja kruntidel säilib senine maatulundusmaa sihtotstarve.

Detailplaneeringu avalikul väljapanekul olevate materjalidega saab tutvuda avaliku väljapaneku ajal Jõelähtme valla kodulehel ([joelahtme.kovtp.ee](http://www.joelahtme.ee)).

Arvamused ning ettepanekud saata detailplaneeringu avaliku väljapaneku jooksul e-posti aadressile kantselei@joelahtme.ee või paberkandjal Jõelähtme Vallavalitsusele aadressil Postijaama tee 7, Jõelähtme küla, 74202, Jõelähtme vald.

Arutelul osalemiseks palume registreerida end hiljemalt 12.05.2025 e-posti aadressil kantselei@joelahtme.ee.

Lugupidamisega

(digitaalset allkirjastatud)

Andrus Umboja

vallavanem

Gerli Liivoja

6054879 gerli@joelahtme.ee